**ОТЧЕТЕН ДОКЛАД**

на Настоятелството за дейността на НЧ „Отец Паисий-1931”, село Градище

за времето от 01.01.2019г. до 31.12.2019г.

 Дейността на читалището протече в три направления.

1.Културно-масова дейност, включваща мероприятия, празници, художествена самодейност.

2.Библиотечна дейност.

3.Компютърна дейност.

 Културно-масовата дейност е свързана предимно с чествания на различни празници и дни. Освен традиционните празници в календара, които са отпразнувани в читалището, самодейците са участвали в много регионални и национални празници.

 Към читалището съществува ПГ „Макове” с ръководител г-жа Румяна Керякова.

-21.01-„Бабин ден”-отпразнувахме в читалището.

-18.02- 146 години безсмъртие. Чества се обесването на Васил Левски с учениците от ОУ „Васил Левски”-патронен празник.

-01.03- „Ден на самодееца” със самодейците от ПГ „Макове” го отпразнувахме съвместно в ПК №7 гр. Шумен.

-03.03- „141 години от Освобождението на България” - поднесени са венци и цветя от институциите и жителите на с. Градище на паметника на руските войни загинали край селото. Учениците от ОУ „Васил Левски” изнесоха програма.

-08.03- „Ден на жената”- отпразнувахме в читалището.

-22.03- По случай „ Първа пролет” е организирано посещение на щъркеловото гнездо с учениците от ОУ.

-25.03-Участие на ПГ „Макове” на празника „Благовещение” в село Благово. Бяхме посрещнати много сърдечно. Концерта беше много хубав.

-02.04-Международен ден на детската книга. Учениците от начална степен прочетоха приказки в библиотеката.

-13.04-Организирахме екскурзия с цел посещение на „Ботаническа градина” гр.Балчик и нос Калиакра – имаше беседи с исторически и познавателен характер.

-20.04- „Лазаруване”-Под ръководството на читалището деца от ДГ „Осми март” и ученици от ОУ „Васил Левски” с. Градище лазаруваха из селото. Времето беше много хубаво а хората се трогнаха от посещенията.

-25.04 – Лазарките си боядисаха яйцата в читалището, за тях беше много занимателно и интересно. Украсените яйца бяха раздадени на лазарките.

-05.05-Участие на ПГ „Макове” в събора „Да запеем заедно – 50 години Смядово град”.

- 16.05 – Участие на ПГ „Макове” във фестивала „Люлякът м замириса” в гр. Търговище, където посетихме панаира и изложението.

-24.05-„Ден на селото”-тържествен концерт посветен на „Ден на селото” и Деня на славянската писменост и азбука . Тържеството се проведе в ОУ „Васил Левски” поради ремонта в читалището. В програмата участваха: ПГ „Макове „ с ръководител Румяна Керякова при НЧ „Отец Паисий-1931”, богата програма от учениците на ОУ „Васил Левски” и децата на ДГ „Осми март”с. Градище.

- 02.06 – Всяка година кметството пуска сирената за „Ден на Ботев и загиналите в борбата за свободата и независимостта на България”.

-14.06 – НЧ „Отец Паисий-1931” награди най-активните си читатели за учебната 2018/2019 г. Азра Сунаева, Ясмин Фикретова, Гюлджан Бехчет и Гизем Ибрямова.

- 14.06 – ПГ „Макове”закри творческия сезон в ресторант „Манастира” гр. Шумен, бяха поканени и членовете на Настоятелството и проверителна комисия.

-29.06 – Участие на ПГ „Макове” във фолклорния фестивал „Петровска китка” в гр. Велики Преслав, която беше в боровата гора.

-27.07 – Организирахме еднодневна екскурзия до Кранево и плажа с хора от различни етноси и възрасти.

- 31.07 – Започна „Весела и забавна ваканция”, проект по фонд „Култура” към община Шумен за децата от село Градище. Проекта е спечелен от НЧ „Отец Паисий-1931”.

-от 01 – 31 август всяка вечер по два три часа забавлявахме децата на селото.

-07.09-Международен фолклорен фестивал „Шумла”. Нашето читалище участва с направата на гюзлеми, предложихме и баклави, мед и маджун. Събитието беше на местността „Хижата” пред Шуменска крепост.

- 18.09 – НЧ „Отец Паисий-1931”спонсорира и проведе Детска Дискотека в двора на училището на селото по проект „Весела и забавна ваканция”. Цялото училище участва в забавата и останаха много доволни.

- 06.10 – „Шести фестивал на гюзлемето” организиран от НЧ „Отец Паисий-1931” с. Градище. Събитието беше от 11:00 часа на площада пред читалището. Още на 05.10.2019г. групата жени за гюзлеми приготви предварително 400 гюзлеми. На 06.10. рано сутринта започнахме с подреждането на масите и декора. В помощ ни се притекоха работниците от кметството. След 09:00 часа започнаха да идват групите за музикалната част на фестивала а така също и посетителите. Времето беше слънчево и хубаво. Понеже фестивала съвпадна с предизборната кампания за местни избори – нашият фестивал беше посетен от много политици, депутати бивши и настоящи, общински и местни кметове бивши и настоящи, много директори и началници на учреждения и мн. др., хората прииждаха и центъра на селото се напълни с много хора. Паркиралите коли бяха чак до училището. В музикалната програма участваха 20 колектива от региона и областта, имаше много сергии участва и занаятчийската камара от Шумен, Европа Директно и мн. др. Поради огромния наплив на хора на опашката за гюзлеми пак се чакаше с часове /два и повече/ а някои си тръгнаха без да успеят и да си купят, а други си купуваха по много и не се успяваше с удовлетворението. Огромни благодарности на жените, които вложиха огромен труд за приготвянето на гюзлемите. В процеса не ни стигнаха материалите и се наложи да купим и още и още сирене, олио, яйца и др.. Имаше няколко маси изложба домашно приготвени баклави, ястия, мед и маджун, тикви и други, които се продадоха за кратко време. В много хубава обстановка се изпяха много песни и се играха много хора.

- 24.11 – НЧ „Отец Паисий-1931” организира шопинг екскурзия до Одрин Турция. Отзоваха се 18 души.

- 02.12- Куклен театър от Търговище с постановка за превозни средства за учениците от ОУ „Васил Левски” с. Градище и децата от ДГ „Осми март” с. Градище в читалището.

-10.12- В читалището се осъществи голямото четене с учениците от начална степен по повод „Национална седмица на четенето”.

- 21.12 – Коледен банкет в ресторант „Кортата” гр. Шумен. Самодейците от ПГ „Макове” и жените за гюзлеми бяха почерпени от читалището, желаещи на свободна консумация също имаше. Изкарахме хубав празник.

-28.12 – Новогодишно тържество в читалището. Всеки донесе почерпка. Отзовалите се тази година бяха малко, въпреки това изкарахме хубаво.

 Певческа група „Макове” с ръководител г-жа Румяна Керякова през отчетния период бе лицето на дейността на читалището. Огромни са нейните заслуги за популяризирането на името както на читалището така и на селото. Оценяваме жеста и да попълва групата със самодейки от гр. Шумен, няма мероприятие което да е минало без самодейците на певческата група.

 Читалищното настоятелство благодари на всички самодейци и членове на певческата група за тяхното търпение и голямо желание да се справят с всички трудности, от организационен и от финансов характер.

 Съвместната работа с ОУ „Васил Левски” и ДГ „Осми март” е много добра. Учители и ученици винаги активно са се включвали в читалищните дейности.

 Библиотечната дейност е ежедневна, но за съжаление все по малко книги се четат. Също не разполагаме със средства за нови книги или заделяме малко средства за това, както и за абонамент. Библиотеката разполага със 8022 тома литература. Записаните читатели през периода са 65, посещенията са: за дома 360, в читалня 1020 в това число са тези които използват услугите на компютрите,заетите книги от читатели са 720 .

 През 2019 г. фонда на библиотеката се обогати със 186 книги на стойност 2 131.65 лв. от двата спечелени проекта на МК „Българските библиотеки-съвременни центрове за четене и информираност – 2019” първа и втора сесия.

 Спечеленият проект по „Глобални библиотеки” е действал през отчетния период. Читалището предлага услугите:

-копиране и сканиране на документи

-базови познания за работа с компютър

-търсене на различна информация в интернет

-ползване на Skаype и други социални мрежи

-търсене в интернет на книги и произведения липсващи във фонда на библиотеката

-проверка на здравен статус и др.

 Регистрираните потребители на компютрите за годината са 65 .

 Състоянието на сградния фонд на читалището е задоволително, с течение на времето се влошава. Ние продължаваме да пишем докладни и да настояваме за ремонти. Лятото със съдействието на кмета на селото, община Шумен и загрижеността на нашия бивш съселянин г-н Иван Йонков на които много благодарим се направи ремонт на половината покрив на читалището и на подпорната стена пред читалището. Очакваме цялостния ремонт на покрива и вътрешната инфраструктура.

 Читалището разполага с 50 дка земя, която през отчетния период беше обработвана от Шефкет Адемов срещу сключен договор за наем.

 Читалищното ръководство изказва своята благодарност на кмета и на работниците по програмите на Дирекция „СП” затова, че почистват района на читалището.

 Ежегодно читалищният секретар представя в общината проекто-бюджет за необходимите средства за дейности и ремонти. Но на всички е ясно,че средствата са ограничени. Да се надяваме, че скоро ще се съвземем духовно и материално.

с. Градище

Д О К Л А Д

 НА ПРОВЕРИТЕЛНАТА КОМИСИЯ ЗА ИЗВЪРШЕНА РЕВИЗИЯ НА НЧ „ОТЕЦ ПАИСИЙ-1931” СЕЛО ГРАДИЩЕ, ОБЩИНА ШУМЕН ЗА ПЕРИОДА ОТ 01.01.2019 ГОДИНА ДО 31.12.2019 ГОДИНА

 ДНЕС 24 ЯНУАРИ 2020 ГОДИНА ПРОВЕРИТЕЛНАТА КОМИСИЯ В СЪСТАВ:

1.ЗЕХРА ХАЛИЛОВА АХМЕДОВА - ПРЕДСЕДАТЕЛ НА ПК

2.ГЮЛТЕН БЕЙТУЛОВА СЮЛЕЙМАНОВА - ЧЛЕН НА ПК

3.СЕМРА МЕХМЕД ИБРЯМОВА - ЧЛЕН НА ПК

ИЗВЪРШИ ПРОВЕРКА НА ПАРИЧНИТЕ СРЕДСТВА ПО КАСА И РАЗПЛАЩАТЕЛНА СМЕТКА НА НЧ „ОТЕЦ ПАИСИЙ-1931” СЕЛО ГРАДИЩЕ ЗА ПЕРИОДА ОТ 01.01.2019 ГОДИНА ДО 31.12.2019 ГОДИНА И КОНСТАТИРА СЛЕДНОТО:

1.КАСОВА НАЛИЧНОСТ НА 01.01.2019 ГОДИНА……………....00 ЛЕВА

2.НАЛИЧНОСТ ПО РАЗПЛАЩАТЕЛНА СМЕТКА………..……1.551 ЛЕВА

3.ОСНОВНО ПРИХОДИТЕ НА ЧИТАЛИЩЕТО СА ОТ:

- ДОПЪЛНИТЕЛНА СУБСИДИЯ ОТ МК………………..……..14.235 ЛЕВА

- ОТ ОБЩИНА ШУМЕН ЗА ДЕЙНОСТ……………………..………700 ЛЕВА

В Т. Ч. ЗА „ДНИ НА МОЕТО СЕЛО”……..…………………………400 ЛЕВА

 ЗА „ШЕСТИ ФЕСТИВАЛ НА ГЮЗЛЕМЕТО”…………...300 ЛЕВА

- НАЕМИ ЗА ЗЕМЕДЕЛСКА ЗЕМЯ…………………….………….4.500 ЛЕВА

- НАЕМИ ОТ ПОМЕЩЕНИЯ………………………………….…………210 ЛЕВА

- ОТ СЪБРАН ЧЛЕНСКИ ВНОС……………………….……………….130 ЛЕВА

-ОТ ОДОБРЕНИ ПРОЕКТИ…………………………………….…….2.618 ЛЕВА

-ДРУГИ…………………………………………………………………..………..73 ЛЕВА

ОБЩО ПРИХОДИ ЗА 2019 ГОДИНА………………………….24.017 ЛЕВА

4.НАПРАВЕНИТЕ РАЗХОДИ ЗА 2019 ОСНОВНО СА ЗА:

- ЗАПЛАТИ ПО ТРУДОВИ ПРАВООТНОШЕНИЯ………..14.436 ЛЕВА

- КОМАНДИРОВКИ……………………………………………... ....…..481 ЛЕВА

- КАНЦЕЛАРСКИ МАТЕРИАЛИ…………………………………..…….38 ЛЕВА

- КОНСУМАТИВИ, СТОПАНСКИ РАЗХОДИ…………..……..1.251 ЛЕВА

- КУЛТУРНО-МАСОВА ДЕЙНОСТ…………………………………1.715 ЛЕВА

- БИБЛИОТЕЧНА ДЕЙНОСТ……………………………….………..2.225 ЛЕВА

-КОРПОРАТИВЕН ДАНЪК, БАНКОВИ ТАКСИ И ДР……..….442 ЛЕВА

ОБЩО РАЗХОДИ ЗА 2019 ГОДИНА………………..……..20.588 ЛЕВА

5.САЛДО НА 01.01.2020 ГОДИНА:

- ПО КАСОВА КНИГА…………………………….………………..…..40 ЛЕВА

-ПО РАЗПЛАЩАТЕЛНА СМЕТКА…………………………....3.429 ЛЕВА

 ВСИЧКИ РАЗХОДООПРАВДАТЕЛНИ ДОКУМЕНТИ СА ЗАВЕРЕНИ ОТ ПРЕДСЕДАТЕЛЯ НА ЧИТАЛИЩНОТО НАСТОЯТЕЛСТВО И СА ЗАВЕДЕНИ ПРАВИЛНО.

 ЗА ВСИЧКИ РАЗХОДИ ИМА РЕШЕНИЯ НА ЧИТАЛИЩНОТО НАСТОЯТЕЛСТВО.

 КОМИСИЯТА НЕ КОНСТАТИРА НАРУШЕНИЯ НА ФИНАНСОВАТА ДИСЦИПЛИНА ЗА РЕВИЗИРАНИЯ ПЕРИОД В НЧ „ОТЕЦ ПАИСИЙ-1931” СЕЛО ГРАДИЩЕ.

1………………………………….

КОМИСИЯ: 2………………………………….

3………………………………….

**КАЛЕНДАРЕН ПЛАН**

**НА КУЛТУРНИТЕ ПРОЯВИ НА**

**НЧ „ОТЕЦ ПАИСИЙ-1931” – СЕЛО ГРАДИЩЕ, ОБЩИНА ШУМЕН**

**ЗА 2020 ГОДИНА**

**ЯНУАРИ**

**1.ТРАДИЦИОННО ЧЕСТВАНЕ НА БАБИН ДЕН**

 **21.01.2020 г.**

**ФЕВРУАРИ**

**1.”ВИНО И ЛЮБОВ” – СВЕТОВЕН ДЕН НА ВЛЮБЕНИТЕ. ПРАЗНУВАНЕ В ЧИТАЛИЩЕТО.**

 **14.02.2020 г.**

**2.”147 ГОДИНИ БЕЗСМЪРТИЕ” – ПАТРОНЕН ПРАЗНИК НА ОУ „ВАСИЛ ЛЕВСКИ” СЕЛО ГРАДИЩЕ**

 **18.02.2020 г.**

**3.ОРГАНИЗИРАНЕ НА ПРАЗНЕНСТВО ПО СЛУЧАЙ 21 ФЕВРУАРИ МЕЖДУНАРОДЕН ДЕН НА МАЙЧИНИЯ ЕЗИК**

 **21.02.2020 г.**

**4.ИЗРАБОТВАНЕ НА МАРТЕНИЦИ С ДЕЦАТА В ЧИТАЛИЩЕТО**

 **24 – 29.02.2020 г.**

**МАРТ**

**1.”НА ГОСТИ НА БАБА МАРТА” – ПРАЗНУВАНЕ С ДЕЦАТА ОТ ДГ „ОСМИ МАРТ” СЕЛО ГРАДИЩЕ**

 **01.03.2020 г.**

**2.”БЛАГОДАРИМ ВИ САМОДЕЙЦИ” – ПРАЗНУВАНЕ ДЕНЯ НА ЛЮБИТЕЛСКОТО-ХУДОЖЕСТВЕНО ТВОРЧЕСТВО С ФОЛКЛОРНАТА ГРУПА**

 **01.03.2020 г.**

**3.ТРЕТИ МАРТ-НАЦИОНАЛЕН ПРАЗНИК НА БЪЛГАРИЯ – ОРГАНИЗИРАНО ПОДНАСЯНЕ НА ЦВЕТЯ НА ПАМЕТНИКА НА РУСКИТЕ ВОЙНИ НА РАЗКЛОНА НА СЕЛО ГРАДИЩЕ И ПАМЕТНАТА ПЛОЧА ПРЕД КМЕТСТВОТО**

 **03.03.2020 г.**

**4.”ВЕЛИКО Е ДА СИ ЖЕНА” – ОСМО-МАРТЕНСКО ПРАЗНЕНСТВО ЗА ЖЕНИТЕ ОТ СЕЛОТО**

 **08.03.2020 г.**

**5.ПОСРЕЩАНЕ НА ПЪРВА ПРОЛЕТ – РАЗХОДКА ДО ЩЪРКЕЛОВОТО ГНЕЗДО**

 **22.03.2020 г.**

**6.ИЗЛОЖБА ОТ РИСУНКИ В ЧИТАЛИЩЕТО НА ДЕЦА И УЧЕНИЦИ ПО СЛУЧАЙ СВЕТОВЕН ДЕН НА ВОДАТА**

 **16 -22.03.2020 г.**

**АПРИЛ**

**1.ВТОРИ АПРИЛ-МЕЖДУНАРОДЕН ДЕН НА ДЕТСКАТА КНИГА. „РАЗКАЖИ МИ ПРИКАЗКА” – ЧЕТЕНЕ НА ПРИКАЗКИ С ДЕЦАТА ОТ ДГ И УЧЕНИЦИТЕ ОТ НАЧАЛНА СТЕПЕН ОТ ОУ „ВАСИЛ ЛЕВСКИ” ОТ ХАНС КРИСТИАН АНДЕРСЕН**

 **02.04.2020 г.**

**2.ОТБЕЛЯЗВАНЕ НА „МЕЖДУНАРОДНИЯ ДЕН НА РОМИТЕ” В ЧИТАЛИЩЕТО – ПРАЗНЕНСТВО**

 **08.04.2020 г.**

**3.ЛАЗАРУВАНЕ СЪВМЕСТНО С УЧЕНИЦИ ОТ ОУ „ВАСИЛ ЛЕВСКИ” СЕЛО ГРАДИЩЕ**

 **11.04.2020г.**

**4.БОЯДИСВАНЕ НА ВЕЛИКДЕНСКИ ЯЙЦА С ДЕЦА И УЧЕНИЦИ В ЧИТАЛИЩЕТО**

 **16.04.2020 г.**

**5. ПОКАНА НА ДЕТСКИ ПИСАТЕЛ ПО-СЛУЧАЙ „СЕДМИЦА НА ДЕТСКАТА КНИГА И ИЗКУСТВАТА ЗА ДЕЦА”**

 **20.04.2020 г.**

**МАЙ**

**1.РАЗВЛЕКАТЕЛНА ПРОГРАМА ЗА ГЕРГЬОВДЕН**

 **06.05.2020 г.**

**2. „ДЕН НА ЕВРОПА” – ЗАПОЗНАВАНЕ НА ДЕЦАТА И УЧЕНИЦИТЕ С ЕВРОПЕЙСКИТЕ СИМВОЛИ**

 **09.05.2020 г.**

**3.ПОСЕЩЕНИЕ НА МЕРОПРИЯТИЯ СВЪРЗАНИ С „ПРАЗНИК НА ШУМЕН”**

 **11.05.2020 г.**

**4.ПОСЕЩЕНИЕ НА МУЗЕИТЕ В ГР.ШУМЕН ПО-СЛУЧАЙ МЕЖДУНАРОДНИЯ ДЕН НА МУЗЕИТЕ**

 **18.05.2020 г.**

**5. „ДНИ НА МОЙТО СЕЛО” – КУЛТУРНО-СПОРТНА ПРОГРАМА**

 **23 И 24 МАЙ**

**ЮНИ**

**1.”РИСУНКИ ПО АСФАЛТА” С ДЕЦАТА ОТ ДГ „ОСМИ МАРТ” И ОУ „ВАСИЛ ЛЕВСКИ” СЕЛО ГРАДИЩЕ ПО-СЛУЧАЙ МЕЖДУНАРОДНИЯ ДЕН ЗА ЗАЩИТА НА ДЕТЕТО**

 **01.06.2020 г.**

**2. „ДЕН НА БОТЕВ И ЗАГИНАЛИТЕ ЗА СВОБОДАТА И НЕЗАВИСИМОСТТА НА БЪЛГАРИЯ” – ПУСКАНЕ СИРЕНА – 02.06.2020 г.**

**3.ПОДГОТВЯНЕ НА ТАБЛО СЪС СНИМКИ НА УСПЕЛИ УЧЕНИЦИ ПРЕЗ УЧЕБНАТА 2019/2020 г.**

 **01 – 30.06.2020 г.**

**4.НАГРАЖДАВАНЕ НА АКТИВНИ ЧИТАТЕЛИ НА БИБЛИОТЕКАТА**

 **15.06.2020 г.**

**ЮЛИ**

**1.ОРГАНИЗИРАНЕ ЛЕТНИЯ ОТДИХ НА ДЕЦАТА И ЧИТАТЕЛИТЕ В БИБЛИОТЕКАТА**

**АВГУСТ**

**1.ХАЙДЕ НА МОРЕ – ЕКСКУРЗИЯ ДО МОРЕТО ОРГАНИЗИРАНО ОТ ЧИТАЛИЩЕТО**

**2.ПОХОД ДО ИСТОРИЧЕСКИ МЕСТА КРАЙ СЕЛОТО С ДЕЦА И РОДИТЕЛИ ПО ПОВОД МЕЖДУНАРОДНИЯ ДЕН НА МЛАДЕЖТА**

 **12.08.2020 г.**

**СЕПТЕМВРИ**

**1.135-ГОДИНИ ОТ СЪЕДИНЕНИЕТО НА КНЯЖЕСТВО БЪЛГАРИЯ И ИЗТОЧНА РУМЕЛИЯ - ВИТРИНА ОТ ЛИТЕРАТУРНИ ПРОИЗВЕДЕНИЯ**

 **01.09 – 11.09.2020 г.**

**2.ПРИЕМАНЕ НА ПЪРВОКЛАСНИЦИТЕ ЗА ЧИТАТЕЛИ НА БИБЛИОТЕКАТА**

 **15.09.2020 г.**

**3. ВИТРИНА ОТ ПРОИЗВЕДЕНИЯ ПО ПОВОД „ДЕНЯ НА НЕЗАВИСИМОСТТА НА БЪЛГАРИЯ”**

 **16.09 – 25.09.2020 г.**

**4.УЧАСТИЕ НА НЧ „ОТЕЦ ПАИСИЙ-1931”СЕЛО ГРАДИЩЕ В „КАРНАВАЛ НА ПЛОДОРОДИЕТО” ГР. ШУМЕН**

**ОКТОМВРИ**

**1.ПО ПОВОД „МЕЖДУНАРОДНИЯ ДЕН НА ВЪЗРАСТНИТЕ ХОРА” –ПОСЕЩЕНИЕ НА ВЪЗРАСТНИ ХОРА В СЕЛОТО И ЗАПОЗНАВАНЕ С ПРОБЛЕМИТЕ ИМ**

 **01.10.2020 г.**

**НОЕМВРИ**

**1.ОТБЕЛЯЗВАНЕ „ДЕН НА БУДИТЕЛЯ” – С ИНТЕЛИГЕНЦИЯТА НА СЕЛОТО**

 **01.10.2020 г.**

**2.140 ГОДИНИ ОТ РОЖДЕНИЕТО НА ПИСАТЕЛЯ ЙОРДАН ЙОВКОВ – ЧЕТЕНЕ НА ПРОИЗВЕДЕНИЯ В ЧИТАЛИЩЕТО**

 **09.11.2020 г.**

**ДЕКЕМВРИ**

**1.”ДА ДАРИШ ЗА ДУХОВНОСТТА” – СРЕЩА С ДАРИТЕЛИ, ЧИТАЛИЩНИ ДЕЯТЕЛИ, ОБЩЕСТВЕНИЦИ**

 **06.12.2020 г.**

**2.ПРЕСЪЗДАВАНЕ НА КОЛЕДНА ОБРЕДНОСТ**

**-КОНКУРС ЗА ИЗРАБОТКА НА СУРВАЧКА В ДГ И ОУ**

**-УКРАСА НА КОЛЕДНА ЕЛХА**

**-ШЕСТВИЕ НА КОЛЕДАРСКА ГРУПА**

**-ПОСРЕЩАНЕ НА ДЯДО КОЛЕДА В ДГ И ОУ**

**-НОВОГОДИШНИ ПРАЗНЕНСТВА И БАНКЕТИ**

**ДРУГИ**

**ПЕВЧЕСКА ГРУПА „МАКОВЕ” С РЪКОВОДИТЕЛ РУМЯНА КЕРЯКОВА ЩЕ УЧАСТВА ВЪВ ФЕСТИВАЛИ, СЪБОРИ И ДРУГИ МЕРОПРИЯТИЯ**

**ГРУПАТА ЗА ГЮЗЛЕМИ ПРИ ПОКАНА И ЗАЯВКА ИМА ВЪЗМОЖНОСТ ДА УЧАСТВА В МЕРОПРИЯТИЯ**

**КАЛЕНДАРНИЯТ ПЛАН Е ОБСЪЖДАН И ПРИЕТ ОТ ЧЛЕНОВЕТЕ НА ЧИТАЛИЩНОТО НАСТОЯТЕЛСТВО. СЪЩИЯТ Е ОТВОРЕН И МОЖЕ ДА БЪДЕ ПРОМЕНЯН И ДОПЪЛВАН!**

**ПРЕДСЕДАТЕЛ ЧН:**

 **/Р. ПАНАЙОТОВА/**